Аԥсны Аҳәынҭқарра Ахада ихаҭыԥуаҩ Бадра Гәынба Очамчыра араион Џьгьарда ақыҭа даҭааит. Уи Сергеи Багаԥшь анышә дахьамадоу ашәҭ шьыҵәрақәа шьҭеиҵеит.
Ацеремониа рхы аладырхәит Жәлар Реизара-Апарламент Аиҳабы Лаша Ашәба, ашәарҭадара Ахеилак Амаӡаныҟәгаҩ Сергеи Шамба, атәыла Анапхгара алахәылацәа, Жәлар Реизара-Апарламент адепутатцәа, ауаажәларра ахаҭаранакцәа.
Сергеи Уасил-иԥа Багаԥшь Москва ақалақь, Урыстәыла Афедералтә биологиатә Агентра иатәу 83-тәи аклиникатә хәышәтәырҭа аҿы ирыԥҳа аҿы аԥҟара анымҩԥгаха ашьҭахь, лаҵарамза 29, 2011 шықәсазы иԥсҭазаара далҵит. Усҟан уи 63 шықәса ихыҵуан. Сергеи Уасил-иԥа Багаԥшь анышә дамадоуп Очамчыра араион иқыҭа гәакьа Џьгьарда. Араҟа иара убас анышә иамадоуп иани иаби.